**Referat af bestyrelsesmøde d. 22. marts 2023 hos Alice.**

**Tilstede:** Umar, Sara, Flemming, Alice og Betina.

**Referent:** Betina

**Godkendelse af dagsorden.**

**Konstituering:**

**Formand:** Alice Holse

**Næstformand:** Umar Javaid

**Kasserer:** Sara Sejergaard

**Nyt fra Brugergruppen:** Der har været møde d. 2. marts 2023. Møder for resten af året afholdes d. 8. juni, 7. september og 7. december. Umar fortsætter som Brugergrupperepræsentant for Gl. Vridsløse. Alice fortsætter som suppleant.

**Kontingent til Grundejerforeningen** 200 kr betales senest d. 1. april 2023.

Det er besluttet, at denne gang omdeles der skrivelse i postkassen og fremover bliver opkrævningen udsendt på mail. Derfor er det vigtigt, at der både på Mobile Pay betaling og bankoverførsel skrives navn, adresse og emailadresse på overførslen denne gang.

**Museumsgrunden:** I forhold til grenbunken på Museumsgrunden var det planen, at den skulle nedlægge d. 1/10-2022 pga, der skal plantes hæk. Det har været svært at finde et andet sted til grenbunken i Landsbyen. Det er i bestyrelsen aftalt, at vi indtil videre fortsætter med grenbunken på Museumsgrunden dog flyttes den til et andet sted på grunden. Der er i øjeblikket en del grene og affald som Forvaltningen er ansvarlig for at få fjernet. Alice kontakter Forvaltningen og Jan Holm vedr dette og samtidig om hvornår, der bliver plantet hækplanter ud til Toften og Vridsløsevej samt drøfte beplantning af træer på Trekanten.

**Status på ulovlig afspærring på Vridsløsestræde:** Der er fortsat opsat ulovligt afspærring på Vridsløsestræde på modsatte side ved HRH for at undgå parkering der, så de store kloakbiler kan komme ud og ind ad indkørslen. Der er fra bestyrelsens side talt med chaufførerne. Der er stadig ulovlig afspærring. Det er besluttet, at anmelde det på app’en ’’Giv et praj’’. Hvis det ikke hjælper, da kontaktes Forvaltningen direkte.

**Grøn Dag d. 7. maj kl 10-12:** Tovholdere for dagen er Umar og Flemming, der sørger for planlægning, indkøb af sække samt pizza.

**Næste bestyrelsesmøde er d. 15. juni 2023 kl 1930 hos Umar.**